钦定古今图书集成/明伦汇编/氏族典/第623卷 > 《郑樵通志》 > 拓跋丕
## 钦定古今图书集成/明伦汇编/氏族典/第623卷 > 《郑樵通志》 > 拓跋丕

按《魏书乐平王传》：“乐平王丕，少有才干，为世所称。太
宗以丕长，爱其器度，特优异之。泰常七年，封拜车骑
大将军。后督河西、高平诸军，讨南秦王杨难当。军至
略阳，禁令齐肃，所过无私，百姓争致牛酒，难当惧，还
仇池。丕绥怀初附，秋毫无犯。初，冯弘之奔高丽，世祖
诏遣送之，高丽不遣。世祖怒，将讨之。丕上疏以为和
龙新定，宜优复之，使广修农殖，以饶军实，然后进图，
可一举而灭。”帝纳之，乃止。后坐刘洁事，以忧薨，谥曰
戾王。子拔袭爵。后坐事赐死，国除。